CELEX: 32020R1758
Language: hr
Date: 2020-08-28 00:00:00
Title: Delegirana uredba Komisije (EU) 2020/1758 оd 28. kolovoza 2020. o izmjeni Delegirane uredbe (EU) 2019/2238 u pogledu visoke stope preživljavanja i izuzeća de minimis koja se primjenjuju na ribolov određenih pridnenih vrsta u Sjevernome moru

26.11.2020   
               
               
                  HR
               
               
                  Službeni list Europske unije
               
               
                  L 397/1
               
            
         DELEGIRANA UREDBA KOMISIJE (EU) 2020/1758
         оd 28. kolovoza 2020.
         o izmjeni Delegirane uredbe (EU) 2019/2238 u pogledu visoke stope preživljavanja i izuzeća de minimis koja se primjenjuju na ribolov određenih pridnenih vrsta u Sjevernome moru
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/973 Europskog parlamenta i Vijeća od 4. srpnja 2018. o utvrđivanju višegodišnjeg plana za pridnene stokove u Sjevernome moru i za ribarstvo kojim se iskorištavaju ti stokovi, utvrđivanju pojedinosti o provedbi obveze iskrcavanja u Sjevernome moru i o stavljanju izvan snage uredbi Vijeća (EZ) br. 676/2007 i (EZ) br. 1342/2008 (1), a posebno njezin članak 11.,
         budući da:
         
                     (1)
                  
                  
                     Cilj je Uredbe (EU) br. 1380/2013 Europskog parlamenta i Vijeća (2) postupno napuštanje prakse odbacivanja ulova u svim vrstama ribolova u Uniji uvođenjem obveze iskrcavanja ulova vrsta koje podliježu ograničenjima ulova.
                  
               
                     (2)
                  
                  
                     Člankom 9. Uredbe (EU) br. 1380/2013 predviđeno je donošenje višegodišnjih planova koji sadržavaju mjere očuvanja za ribolov kojim se iskorištavaju određeni stokovi na relevantnom geografskom području. Takvim višegodišnjim planovima utvrđuju se pojedinosti o provedbi obveze iskrcavanja te se njima Komisija može ovlastiti za pobliže utvrđivanje relevantnih pojedinosti na temelju zajedničkih preporuka država članica.
                  
               
                     (3)
                  
                  
                     Uredbom (EU) 2018/973, kojom se utvrđuje višegodišnji plan za pridnene stokove u Sjevernome moru, Komisija je ovlaštena za donošenje delegiranih akata o pojedinostima obveze iskrcavanja na temelju zajedničkih preporuka država članica.
                  
               
                     (4)
                  
                  
                     Belgija, Danska, Njemačka, Francuska, Nizozemska i Švedska imaju izravan interes u upravljanju ribarstvom u Sjevernome moru. Nakon savjetovanja sa Savjetodavnim vijećem za Sjeverno more i Savjetodavnim vijećem za ribolov pelagijskih vrsta te su države članice, zajedno s Ujedinjenom Kraljevinom, 29. svibnja 2019. Komisiji dostavile zajedničku preporuku o pojedinostima o provedbi obveze iskrcavanja u ribolovu pridnenih vrsta u Sjevernome moru. Zajednička preporuka izmijenjena je 7. kolovoza 2019. Na temelju tih zajedničkih preporuka Komisija je donijela Delegiranu uredbu (EU) 2019/2238 (3).
                  
               
                     (5)
                  
                  
                     Dotične države članice i Ujedinjena Kraljevina 8. studenoga 2019. dostavile su novu zajedničku preporuku radi ispravljanja određenih pogrešaka i nenamjernih propusta u Delegiranoj uredbi (EU) 2019/2238.
                  
               
                     (6)
                  
                  
                     U zajedničkoj preporuci od 8. studenoga 2019. predlaže se da se za škampa ulovljenog pridnenom povlačnom mrežom (koćom) sa sakom veličine oka mrežnog tega od najmanje 70 mm opremljenom rešetkom za sortiranje vrsta s razmakom između prečki rešetke od najviše 35 mm odobri izuzeće do 31. prosinca 2021. To je izuzeće dobilo pozitivnu znanstvenu ocjenu (4), koja je bila uključena i u prethodne planove za odbačeni ulov. Godine 2018. Znanstveni, tehnički i gospodarski odbor za ribarstvo (STECF) istaknuo je da se znanstvene informacije u prilog tom izuzeću temelje na pouzdanom pristupu i da je tehnika validacije koja se primjenjuje u kontekstu većih flota opravdana (5). Unatoč tim pozitivnim znanstvenim dokazima Delegiranom uredbom (EU) 2019/2238 to je izuzeće nenamjerno ograničeno do 31. prosinca 2020., iako za to nije bilo znanstvene osnove. Stoga bi se to izuzeće trebalo primjenjivati do 31. prosinca 2021.
                  
               
                     (7)
                  
                  
                     Na temelju navedenih procjena STECF-a u Delegiranu uredbu (EU) 2019/2238 omaškom je uvrštena i obveza dostave podataka najkasnije do 1. svibnja 2020. za izuzeće za škampa ulovljenog pridnenom povlačnom mrežom (koćom) sa sakom veličine oka mrežnog tega od najmanje 70 mm opremljenom rešetkom za sortiranje vrsta s razmakom između prečki rešetke od najviše 35 mm. Stoga bi to izuzeće trebalo isključiti od obveze dostave dodatnih podataka.
                  
               
                     (8)
                  
                  
                     U Delegiranoj uredbi (EU) 2019/2238 nenamjerno je izostavljeno izuzeće na temelju stope preživljavanja za ulove i usputne ulove iverka zlatopjega. U zajedničkoj preporuci dostavljenoj 7. kolovoza 2019. predloženo je izuzeće za iverka zlatopjega ulovljenog određenim povlačnim mrežama koje ciljano love plosnatice ili oble ribe, s veličinom oka mrežnog tega od najmanje 90–99 mm i pločom seltra ili s veličinom oka mrežnog tega od najmanje 80–99 mm. STECF je naveo da stope preživljavanja iz relevantnih studija variraju (18 %–75 %) te da su za manje primjerke iverka zlatopjega zabilježene iznimno niske razine (6). Stoga se izuzeće trebalo odobriti samo do 31. prosinca 2020., no u članku 6. stavku 4. to omaškom nije navedeno. Nadalje, na to bi se izuzeće trebala primjenjivati obveza dostave dodatnih podataka.
                  
               
                     (9)
                  
                  
                     U zajedničkoj preporuci od 8. studenoga 2019. predloženo je uvođenje izuzeća de minimis za manjića ulovljenog određenim povlačnim mrežama (koćama) veličine oka mrežnog tega od najmanje 120 mm.
                  
               
                     (10)
                  
                  
                     Delegiranom uredbom Komisije (EU) 2018/2035 (7) odobreno je izuzeće de minimis za manjića veličine manje od minimalne referentne veličine za očuvanje ulovljenog određenim pridnenim povlačnim mrežama (koćama) veličine oka mrežnog tega od najmanje 120 mm na potpodručju ICES-a 4. To je izuzeće odobreno na temelju znanstvenih dokaza koje su dostavile države članice i koji su potvrđeni znanstvenom procjenom (8). STECF je istaknuo da je opravdano pretpostaviti da su poboljšanja selektivnosti kojima bi se smanjili neželjeni ulovi manjića tehnički zahtjevna zbog morfologije manjića. To izuzeće nije uvršteno u Delegiranu uredbu (EU) 2019/2238 zbog pogreške u komunikaciji između regionalne skupine država članica i Komisije. Stoga bi članak 10. Delegirane uredbe (EU) 2019/2238 trebalo izmijeniti kako bi se to izuzeće uvrstilo.
                  
               
                     (11)
                  
                  
                     Delegiranu uredbu (EU) 2019/2238 trebalo bi stoga na odgovarajući način izmijeniti.
                  
               
                     (12)
                  
                  
                     Budući da mjere predviđene ovom Uredbom izravno utječu na planiranje ribolovne sezone plovila Unije i povezane gospodarske aktivnosti, ova bi Uredba trebala stupiti na snagu neposredno nakon objave. S obzirom na to da je Delegirana uredba (EU) 2019/2238 stupila na snagu 1. siječnja 2020., i ova Uredba trebala bi se primjenjivati od tog datuma,
                  
               DONIJELA JE OVU UREDBU:
         
            Članak 1.
            Delegirana uredba (EU) 2019/2238 mijenja se kako slijedi:
            
                        1.
                     
                     
                        članak 3. stavak 3. zamjenjuje se sljedećim:
                        
                           „3.   Izuzeće iz stavka 1. točke (b) podtočaka 1. i 3. primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije 1. svibnja 2020., dostavljaju dodatne znanstvene informacije u prilog izuzeću iz stavka 1. točke (b) podtočaka 1. i 3. Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja 2020.”;
                        
                     
                  
                        2.
                     
                     
                        članak 6. stavak 4. zamjenjuje se sljedećim:
                        
                           „4.   Izuzeća iz stavka 1. točke (c) i stavka 2. primjenjuju se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog izuzeću iz stavka 1. točke (c) i stavka 2. Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja 2020.”;
                        
                     
                  
                        3.
                     
                     
                        članak 10. mijenja se kako slijedi:
                        
                                    (a)
                                 
                                 
                                    u točki (n), ispod uvodne rečenice drugi podstavak zamjenjuje se sljedećim:
                                    „izuzeće de minimis utvrđeno u ovoj točki primjenjuje se privremeno, do 31. prosinca 2020. Države članice koje imaju izravan upravljački interes u najkraćem mogućem roku, a najkasnije do 1. svibnja 2020., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2020.;”;
                                 
                              
                                    (b)
                                 
                                 
                                    dodaje se sljedeća točka (o):
                                    
                                                „(o)
                                             
                                             
                                                u ribolovu pridnenih vrsta plovilima koja se koriste pridnenim povlačnim mrežama (koćama) (OTB, OTT, PTB) veličine oka mrežnog tega od najmanje 120 mm i love manjića u vodama Unije na potpodručju ICES-a 4:
                                                količina manjića veličine manje od minimalne referentne veličine za očuvanje koja ne premašuje 3 % ukupnih godišnjih ulova manjića ostvarenih u toj vrsti ribolova.”.
                                             
                                          
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. kolovoza 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 179, 16.7.2018., str. 1.
         
         
            (2)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
         
            (3)  Delegirana Uredba Komisije (EU) 2019/2238 оd 1. listopada 2019. o utvrđivanju pojedinosti o provedbi obveze iskrcavanja u ribolovu određenih pridnenih vrsta u Sjevernome moru za razdoblje 2020.–2021. (SL L 336, 30.12.2019., str. 34.).
         
            (4)  https://stecf.jrc.ec.europa.eu/c/document_library/get_file?uuid=f2e28988-14e4-4fdf-9770-0619edd32e64&groupId=43805
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (6)  https://stecf.jrc.ec.europa.eu/documents/43805/2537709/STECF+PLEN+19-02.pdf/0b2566fa-f07c-4215-99a7-3b7aa1a5265e
         
            (7)  Delegirana uredba Komisije (EU) 2018/2035 оd 18. listopada 2018. o utvrđivanju pojedinosti o provedbi obveze iskrcavanja za ribolov određenih pridnenih vrsta u Sjevernome moru za razdoblje 2019.–2021. (SL L 327, 21.12.2018., str. 17.).
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf/9798bf87-66be-467a-aeb9-4950cddbddfb